b'\n_START_ARTICLE_\nGenrebillede\n_START_PARAGRAPH_\nBetegnelsen genrebillede bruges om et kunstv\xc3\xa6rk, maleri, fotografi, digt eller andet, der udtrykker en afgr\xc3\xa6nset situation fra hverdagslivet.\n_START_SECTION_\nFotografi\n_START_PARAGRAPH_\nMens genremaleriet begyndte i 1600-tallet med fremstillinger af livet i Europa, var opfindelsen og den tidlige udvikling af fotografiet sammenfaldende med den ekspansive og aggressive \xc3\xa6ra i den europ\xc3\xa6iske imperialisme i midten og slutningen af det 1800-tallet, og genrefotografierne blev efter milit\xc3\xa6re, videnskabelige og kommercielle ekspeditioner ofte ogs\xc3\xa5 et billede af de mennesker, som europ\xc3\xa6erne m\xc3\xb8dte over hele verden._NEWLINE_I ugebladet Hver 8. Dag s\xc3\xa5s j\xc3\xa6vnligt nydelige genrefotografier.\n_START_SECTION_\nEtnografi og antropologi\n_START_PARAGRAPH_\nSelv om forskellene ikke er klare, adskiller genrev\xc3\xa6rker sig fra etnografiske studier, der er visuelle fremstillinger som f\xc3\xb8lge af direkte observation og beskrivende unders\xc3\xb8gelser af kultur og levevis i et bestemt samfund, _NEWLINE_og som blot udg\xc3\xb8r \xc3\xa9n type af de forskellige resultater der stammer fra fag som antropologi og adf\xc3\xa6rdsm\xc3\xa6ssige videnskaber.'